stanford-oval/wikipedia huggingface dataset:
O. E. Nyman
Suomennoksia

Aarniometsän tytär : seikkailukertomus intiaaneista ja uudiasukkaista Pohjois-Amerikan vapauden ajoilta ; nuorisolle kertonut Ch. R. Kenyon ; englanninkielestä suom. O. E. N. Kirja, Helsinki 1921, WSOY 1937
Intiaanin kiitollisuus : seikkailuja kaukaisessa lännessä ; nuorisolle kertonut Edward S. Ellis ; englannin kielestä suom. O. E. N. Kirja, Helsinki 1921
Ethel M. Dell : Kotkan tie ; tekijän luvalla englanninkielestä suom. O. E. N. Kirja, Helsinki 1921, 7. painos WSOY 1958 (alkuteos The way of an eagle)
Rex Beach : Sateenkaari : romaani ; englanninkielestä suomentanut O. E. N. Kirja, Helsinki 1921 (alkuteos The Rainbow's End)
H. Rider Haggard : Kuolematon kuningatar : romaani ; englannin kielestä suom. O. E. N. WSOY 1922, 1933
H. Rider Haggard : Musta sankari : Allanin ystävän Umslopogaas'in lapsuus ja nuoruuden vaiheet : kertomus zulukaffereista ; englanninkielestä suom. O. E. N. Kirja, Helsinki 1922 (alkuteos Nada Lilja I)
H. Rider Haggard : Susi-veikot : Umslopogaas'in Galaz'in seikkailuja : kertomus zulukaffereista ; englanninkielestä suom. O. E. N. Kirja, Helsinki 1922 (alkuteos Nada Lilja II)
H. Rider Haggard : Valkoinen metsästäjä ja kuolematon kuningatar ; englannin kielestä suom. O. E. N. WSOY 1922
Joseph C. Lincoln : Kapteeni Warrenin holhokit ; englanninkielestä suom. O. E. N. Kirja, Helsinki 1922
Rex Beach : Hopeaparvi : seikkailuromaani ; englanninkielestä suomentanut O. E. N. Kirja, Helsinki 1923
H. Rider Haggard : Salattu maa : suurmetsästäjä Allan Quatermain'in seikkailuja Keski-Afrikassa ; englannin kielestä suom. O. E. N. Kirja, Helsinki 1923, WSOY 1942
Zane Grey : Betty Zane : seikkailukertomus Pohjois-Amerikasta intiaanisotien ajoilta ; englannin kielestä suom. O. E. N. Kirja, Helsinki 1925, WSOY 1934, 7. painos 1994
Zane Grey : Rajaseudun henki : seikkailuja Amerikan erämaista ; suom. O. E. N. Kirja, Helsinki 1925, WSOY 1936, 6. painos 1957 (alkuteos The spirit of the border)
Robert Montgomery Bird : Jibbenainosay eli metsien henki : Roland Forresterin ja hänen orpanansa Editin ihmeelliset seikkailut Pohjois-Amerikan indiaanien keskuudessa ; suomentanut O. E. N. Kirja, Helsinki 1925
Zane Grey : Viimeinen ajo ; englannin kielestä suom. O. E. N. Kirja, Helsinki 1925, 3. painos WSOY 1941, 5. painos 1958 (alkuteos The last trail)
Elsa Lindberg-Dovlette (Prinsessa Mirza Riza Khan) : Naisia minareettien kaupungista : lehtiä nuoren turkkilaisnaisen mietekirjasta ; tekijän luvalla suomentanut O. E. N. Kirja, Helsinki 1926
Zane Grey : Rajaseudun sissit ; englannin kielestä suom. O. E. N. Kirja, Helsinki 1926, 3. painos WSOY 1940, 6. painos 1958
Arvo Jorma

| Arvo Jorma> Henkilötiedot |
| --- | --- |
Syntynyt: 21. heinäkuuta 1893 Tampere
Kuollut: 17. elokuuta 1973 (80 vuotta)
Ammatti:  laulaja, näyttelijä
Arvo Ansio Jorma (alk. Lehmus, 21. heinäkuuta 1893 Tampere – 17. elokuuta 1973) oli suomalainen näyttelijä ja laulaja. Hänen erikoisalaansa olivat laulunäytelmät ja operetit. Jorman ääniala oli tenori.
Ura

Arvo Jorma aloitti uransa turkulaisessa Casino-Operetissa 1914–1916. Hänellä oli kiinnitys Vaasan Työväen Teatteriin 1924–1925 ja Viipurin Työväen Teatteriin 1928–1929. Arvo Jormalla oli useita laulutehtäviä Tampereen Teatterissa.
Arvo Jorman rooleja olivat muun muassa Champlatreux (Pikku Pyhimys), Rosillon (Iloinen leski), Edvin (Mustalaisruhtinatar), Hans (Dollariprinsessa) ja Armand Brissard (Luxemburgin kreivi).
Arvo Jorma näytteli avustajatasoisia rooleja kymmenessä suomalaisessa elokuvassa 1940–1950-luvuilla. Hänen ensimmäinen elokuvatehtävänsä oli muusikko komediassa Aatamin puvussa... ja vähän Eevankin (1931).
Arvo Jorma levytti kymmenen musiikkikappaletta Pohjola-orkesterin kanssa vuonna 1930.
Národní Basketbalová Liga

| Národní Basketbalová Liga |
| --- | --- |
Laji:  koripallo
Maa(t):   Tšekki
Perustettu:  1993
Joukkueita:  12
Hallitseva mestari:  ČEZ Basketball Nymburk
Eniten mestaruuksia:  ČEZ Basketball Nymburk (15)
Sivusto:  nbl.cz
Národní Basketbalová Liga on Tšekin koripallon miesten pääsarja. Sarjaa on pelattu vuodesta 1993 lähtien, ja sen voittaja on koripallon Tšekin mestari. Sarjan ehdottomasti menestynein joukkue on ollut Nymburk.
Mestarit

| Seura | Mestaruuksia | Vuodet |
| --- | --- | --- |
| Nymburk | 15 | 2004, 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018 |
| BK Opava | 4 | 1997, 1998, 2002, 2003 |
| USK Praha | 3 | 1993, 2000, 2001 |
| BC Brno | 3 | 1994, 1995, 1996 |
| BC Nový Jičín | 1 | 1999 |
Aiheesta muualla

Viralliset kotisivut (tšekiksi)
NBL eurobasket.com (englanniksi)
Ogadenin konflikti

Ogadenin konflikti on meneillään oleva konflikti Ogadenin kansallisen vapautusrintaman (ONLF) ja Etiopian hallituksen välillä. Konflikti alkoi vuonna 1994, kun vapautusrintama pyrki liittämään Somalin osavaltion Somaliaan.
Konflikti

20. joulukuuta 1996 Etiopian armeija hyökkäsi Al-Itihaad al-Islamiyan leiriin Luuqissa tappaen 58 taistelijaa ja 48 ulkomailta tullutta vapaaehtoista.
13. huhtikuuta 2003 ONLF aloitti Operaatio Mandadin, jonka tavoitteena oli häätää Etiopian armeijan Koraheyn ja Dolon piireistä. Kaksi päivää myöhemmin Alenin ja Garas Qalon kaupungeissa käytiin taistelu, jossa kuoli 60 Etiopian armeijan jäsentä ja 41 kapinallista.
1. lokakuuta 2005 kapinalliset aloittivat hyökkäyksen Hamarroon ja Fikiin tappaen 4 sotilasta.
2. lokakuuta kapinalliset hyökkäsivät Gasan kaupunkiin tappaen 6 sotilasta.
19. huhtikuuta kapinalliset hyökkäsivät armeijan leiriin Kudunburissa, 11 sotilasta kuoli ja 13 haavoittui.
15. marraskuuta Etiopian armeija tappoi 30 siviiliä ja vankia.
13. maaliskuuta 2006 ONLF:n valtuuskunta keskusteli Tanskan ulkoministeriön kanssa ihmisoikeusrikkomuksista tapaamisen aikana.
23. heinäkuuta ONLF ilmoitti ampuneensa alas Etiopian armeijan kuljetus helikopterin.
24. huhtikuuta 2007 ONLF hyökkäsi kiinalaisten omistamaan Abolen öljylaitokseen. Hyökkäyksessä kuoli 74 ihmistä, mukaan lukien 9 kiinalaista siviiliä.
Vastauksena huhtikuun 2007 hyökkäykseen, Etiopia aloitti suuren vastahyökkäyksen kesäkuun ja toukokuun välillä vuonna 2008 kuoli noin 1 000 ihmistä.
3. heinäkuuta 2007 ONLF piiritti Shilaabon kaupunkia. 43 sotilasta ja 5 kapinallista kuoli.
22. tammikuuta 2008 hallituksen virkamies ilmoitti entisen sissijohtajan Mohamed Sirad Dolalin kuolemasta. Ennen kuolemaansa Sirad oli lähtenyt ONLF:sta ja hänestä oli tullut Al-Itihad al-Islamiyan johtaja.
3. elokuuta 2009 Etiopian tuomioistuin tuomitsi Bashir Ahmed Makhtalin, Etiopiassa syntyneen Kanadan kansalaisen elinkautiseen vankeuteen ONLF:n kuulumisesta.
27. lokakuuta 2009 ONLF syytti Somalimaan ja Puntmaan hallituksia kapinallisten luovuttamisesta Etiopian armeijalle.
11. tammikuuta 2011 Etiopia vapautti 402 ONLF:n jäsentä osana rauhansopimusta.
4. heinäkuuta 2011 Etiopian armeija tappoi 15 ja pidätti 6 kapinallista.
2. syyskuuta 2011 ONLF hyökkäsi sotilassaattueen kimppuun. Kapinalliset väittivät tappaneensa 25 sotilasta ja kärsineensä pieniä tappioita.
Human Rights Watchin mukaan Etiopian poliisi teloitti 10 siviiliä ja ryösti useita kauppoja Raqdan kaupungissa 16.–17. maaliskuuta välisenä aikana vuonna 2011.
10.–24. lokakuuta 2013 ONLF hyökkäsi kolmeentoista armeijan etuvartioon. ONLF ilmoitti tappaneensa 24 sotilasta.
6. joulukuuta 2013 armeija taisteli kapinallisia vastaan Banabaasissa. Kapinallisjohtajan mukaan 45 sotilasta kuoli taistelussa.
Kesäkuun ja heinäkuun välisenä aikana vuonna 2014 viisi Etiopian kansalaista ammuttiin Garissan kaupungissa Keniassa. Tutkimuksissa selvisi että tappojen suorittajat olivat ONLF:n kannattajia.
26. helmikuuta 2015 Liyuu poliisijoukot kamppailivat ONLF:n kapinallisten kanssa Las-Galolin kylässä. Päivää aikaisemmin taisteluja käytiin Galashessa.
Ihmisoikeustilanne

Etiopian armeijaa ja poliisia on syytetty ihmisoikeuksien rikkomisesta. Human Rights Watchin jäsen kuvasi Etiopian turvallisuusjoukkojen toimia rikoksina ihmiskuntaa vastaan. Etiopian sotilaat ja poliisit ovat osallistuneet raiskaukseen, mielivaltaiseen pidätykseen, valikoituun tappamiseen, kidutukseen ja vandalismiin. Vuonna 2005 Etiopialaiset sotilaat tuhosivat Armak vähemmistön asuttaman kylän ja tappoivat asukkaat metallitangoilla. Etiopia kontrolloi toimittajien pääsyä maahan, jonka takia väitteiden tutkiminen on hankalaa.
Etiopian hallituksen mielestä toimittajat toimivat propagandatyökaluina eivätkä he huomioi kapinallisten tekoja.
Ogadenin itsemääräämisoikeusaktivisteja vuoden 2015 Maailma kylässä festivaalilla.
Käännös suomeksi
On

On tarkoittaa muun muassa seuraavia:
Air Nauru, IATA-koodi ON, lentoyhtiö
Ontario, postilyhenne ON, Kanadan provinssi
oikeusnotaari, ON, yliopistotutkinto.
Bluesoundsin livealbumi On vuodelta 1980
olla-verbin yksikön kolmannen persoonan muoto preesensissä.
On/Off tyyppisessä virtakytkimessä asentoa, jossa sähkövirta on kytkettynä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”On”, voi hakea sivunnimihaulla, laajalla sivunnimihaulla tai tekstihaulla.
Nintendo Wi-Fi Connection

Nintendo Wi-Fi Connectionin logo
Nintendo Wi-Fi Connection oli Nintendon kehittämä ja ylläpitämä verkkopalvelu, jonka avulla pystyi pelaaman ilmaiseksi Nintendo DS:n ja Wiin pelejä Internetin kautta. Kummatkin pelilaitteista voitiin yhdistää palveluun Wi-Fi:n kautta, mutta Wiillä voitiin ottaa yhteys myös Ethernetin kautta.
Palvelu julkaistiin 14. marraskuuta 2005 pelien Mario Kart DS:n ja Tony Hawk's American Sk8teland julkaisun yhteydessä. Palvelu suljettiin 20. toukokuuta 2014.
Historia

Palvelu julkaistiin Pohjois-Amerikassa 14. marraskuuta 2005 Mario Kart DS:n ja Tony Hawk's American Sk8landin julkaisun yhteydessä; Australiassa 17. marraskuuta 2005 Mario Kart DS:n julkaisun yhteydessä; Isossa-Britanniassa 18. marraskuuta 2005 Tony Hawk's American Sk8landin julkaisun yhteydessä; Euroopassa 21. marraskuuta 2005 Mario Kart DS:n ja Tony Hawk's American Sk8landin julkaisun yhteydessä; ja Japanissa 23. marraskuuta 2005 Animal Crossing: Wild Worldin julkaisun yhteydessä. Nintendon mukaan 28. elokuuta 2006 mennessä yli 2 miljoonaa eri käyttäjää on ottanut yli 70 miljoonaa kertaa yhteyttä palveluun.
Sulkeminen toukokuussa 2014 koski vain Wi-Fi Connection -moninpelitoimintoja, Mutta Maaliskuussa 2017 Nintendo ilmoitti että Nintendo DSI Shop lopetetaan. Wii Shop Channel pelikauppa toimii edelleen, samoin kuin muut Wi-Fi-yhteyttä käyttävät sovellukset (kuten Internet Channel ja YouTube). Sulkeminen ei myöskään koske Wii U:n moninpelitoimintoja.
Nintendo Wi-Fi -pelit

Mario Kart DS
Animal Crossing: Wild World
Tony Hawk's American Sk8land
Bleach DS: Souten ni Kakeru Unmei (Japani)
LostMagic
Tenchu: Dark Shadows
Metroid Prime: Hunters
Tetris DS
Castlevania: Portrait of Ruin
Contact
Mario vs. Donkey Kong 2: March of the Minis
Star Fox Command
DS Air
Diddy Kong Racing DS
42 All-Time Classics
Mario Strikers: Charged Football
Worms: Open Warfare 2
Pokémon Diamond ja Pearl
Pokemon Platinum
The Legend of Zelda: Phantom Hourglass
Mario Kart Wii
Super Smash Bros. Brawl
Grand Theft Auto: Chinatown Wars
Guitar Hero III: Legends of Rock
Guitar Hero: Aerosmith
Guitar Hero World Tour
Fire Emblem Shadow Dragon
Call of Duty: World at War
Animal Crossing: City Folk
Wii Music
Wii Chess
Pokemon Battle Revolution
DragonBall Z - Budokai Tenkaichi 3
Geometry Wars: Galaxies
Endless Ocean
Trauma Center: New Blood
Walk With Me!
Pokémon Ranger: Shadows of Almia
Pokémon Mystery Dungeon: Explorers of Darkness
Pokémon Mystery Dungeon: Explorers of Time
Sonic Riders: Zero Gravity
Sonic and the Black Knight
Pokemon white 2
Aiheesta muualla

Nintendo Wi-Fi Connection (Arkistoitu – Internet Archive), viralliset englanninkieliset sivut. (englanniksi)
PDF-ohjekirja palvelusta (Arkistoitu – Internet Archive) (englanniksi)
Nintendo Wi-Fi Connection, opas Nintendo Suomen kotisivuilla.
Ogadenin kansallinen vapautusrintama

Ogadenin kansallisen vapautusrintaman lippu.
Ogadenin kansallinen vapautusrintama (somaliksi Jabhadda Wadaniga Xoreynta Ogaadeenya, JWXO, engl. ONLF) on Etiopiaan kuuluvan Ogadenin somalien autonomiaa ajava puolisotilaallinen järjestö. Ryhmittymä on perustettu 1984 ja se on tehnyt ajoittaisia sotilaallisia iskuja Etiopiassa.
Historia > Perustaminen

Ogaden on somalien asuttama alue Etiopian itäosassa. Alue käsitettiin Somaliassa historiallisesti osana niin sanottua Suur-Somaliaa. Etiopia ja Somalia kävivät vuosina 1977–1978 Ogadenin kiistan tiimoilta myös Ogadenin sodan, joka päättyi Somalian tappioon. Ogadenin kansallisen vapautusrintaman edeltäjä oli Länsi-Somalian vapautusrintama, yksi Ogadenin sodan osapuolista. Osa Ogadenin somaleista oli alkanut pitää järjestöä Siad Barren johtaman Somalian ohjailemana nukkejärjestönä. Tätä ajatusta kannattaneet erosivat Länsi-Somalian vapautusrintamasta ja he perustivat Ogadenin kansallisen vapautusrintaman Kuwaitissa 15. elokuuta 1984.
Ogadenin kansallisen vapautusrintaman poliittisen ohjelman mukaan järjestö puolustaa Ogadenia, sen asukkaita ja luonnonvaroja alueen sisäisiä ja ulkopuolisia tahoja vastaan. Se puolustaa paikallisten ihmisoikeuksia ja uskonnollisia oikeuksia, sekä oikeutta kansallisen itsemääräämisoikeuteen. Järjestö on myös hylännyt vanhemman käsityksen Ogadenin tilanteesta Etiopian ja Somalian rajakiistana ajaen järjestön mukaan erityisesti Ogadenin omien asukkaiden asiaa.
Historia > Toiminta

Ogadenin kansallisen vapautusrintaman jäseniä saapui Ogadeniin vuonna 1988. Tarkoituksena oli tehdä sotilaallisia iskuja Etiopiaa vastaan, mutta liikehdintä ei heti ottanut tuulta alleen. Ogadenin kansallinen vapautusrintama, sekä Länsi-Somalian vapautusrintamat yhdistyivät sopimuksella 18. heinäkuuta 1991, mutta tämäkään ei vielä johtanut sotilaallisen toiminnan merkittävään lisääntymiseen. 2000-luvulla tehtiin joitakin enemmän uutisointia herättäneitä iskuja. 23. huhtikuuta 2007 järjestö iski kiinalaiselle öljynetsintäpaikalle Abolessa Ogadenissa. Iskussa kuoli 74 henkilöä. Muuten järjestö on tehnyt pääasiassa pienempimuotoisia iskuja eri puolella Ogadenia. Abiy Ahmedin noustua Etiopian pääministeriksi Ogadenin kansallinen vapautusrintama julisti tauon sotilaalliseen toimintaansa vuonna 2018.
Sotilaallisen toiminnan lisäksi Ogadenin kansallinen vapautusrintama julkaisee Ogadenin somalien tilanteeseen liittyvää kirjallisuutta, ylläpitää internetsivuja ja pienehköjä toimipaikkoja eri puolilla maailmaa Afrikassa, Lähi-idässä, Euroopassa ja Pohjois-Amerikassa. Vuosien 2004 ja 2006 välillä järjestön sisällä oli riitoja, joiden seurauksena vuonna 2010 järjestöstä erkani ryhmittymä, josta tuli laillinen poliittinen järjestö Etiopiassa.
Ogadenin kansan vapautusrintama on tehnyt yhteistyötä Etiopian muiden samankaltaisten kapinallisjärjestöjen kanssa. 7. kesäkuuta 1996 tehtiin yhteistyösopimus Oromoiden vapautusrintaman kanssa. 19. syyskuuta 1999 perustettiin edelleen yhteistyöneuvosto Ogadenin kansallisen vapautusrintaman, Oromoiden vapautusrintaman ja Sidamon vapautusrintama välillä. Järjestöt tuomitsivat yhdessä Tigrayn kansan vapautusrintaman johtaman Etiopian EPRDF:n hallinnon. Ulkomaista Ogadenin kansallista vapautusrintamaa on tukenut Eritrea.
Järjestön taistelijoita vuonna 2006.
Järjestön lippu kojulla Maailma kylässä tapahtumassa vuonna 2015.
Anushka Sharma

| Anushka Sharma |
| --- | --- |
 Anushka Sharma vuonna 2018.
Henkilötiedot
Syntynyt: 1. toukokuuta 1988 (ikä 36) Ayodhya, Uttar Pradesh, Intia
Ammatti:  näyttelijä, elokuvatuottaja, malli
Puoliso:  Virat Kohli (vih. 2017)
Lapset:  2
Näyttelijä
Aktiivisena:  2007–
Aiheesta muualla
IMDb 
AllMovie
Anushka Sharma (s. 1. toukokuuta 1988 Ayodhya, Uttar Pradesh, Intia) on intialainen näyttelijä, elokuvatuottaja ja entinen malli, joka työskentelee hindinkielisissä elokuvissa. Hän on yksi Intian suosituimmista ja korkeimmin palkatuista naisnäyttelijöistä, ja hän on saanut useita palkintoja, mukaan lukien Filmfare Awards -palkinto. Hän on esiintynyt Forbes Indian Celebrity 100 -listalla vuodesta 2012 lähtien, ja oli esillä Forbes Asian 30 Under 30 -listalla vuonna 2018.
Ayodhyassa syntynyt ja Bangaloressa kasvanut Sharma sai ensimmäisen mallintyönsä muotisuunnittelija Wendell Rodricksilta vuonna 2007 ja muutti myöhemmin Mumbaihin jatkamaan kokopäiväistä uraa mallina. Hän debytoi Shah Rukh Khanin vastanäyttelijänä erittäin menestyneessä romanttisessa elokuvassa Rab Ne Bana Di Jodi (2008) ja nousi esiin pääosissa Yash Raj Filmsin romansseissa Band Baaja Baaraat (2010) ja Jab Tak Hai Jaan (2012). Viimeisessä hän näytteli pyrkivää elokuvantekijää ja voitti Filmfare Awards -palkinnon parhaasta naissivuosasta. Sharma ansaitsi kiitosta tahdokkaiden naisten näyttelemisestä rikostrillerissä NH10 (2015) ja draamoissa Dil Dhadakne Do (2015), Ae Dil Hai Mushkil (2016) ja Sui Dhaaga (2018). Hänen eniten tuottaneet elokuvansa ovat urheiludraama Sultan (2016), uskonnollinen satiiri PK (2014) ja elämäkerta Sanju (2018).
Sharma on tuotantoyhtiö Clean Slate Filmzin perustaja, jonka alaisuudessa hän on tuottanut useita elokuvia, mukaan lukien NH10. Hän on useiden tuotemerkkien ja tuotteiden mainoskasvo, hän on suunnitellut oman Nush-nimisen naisten vaatemallistonsa ja tukee erilaisia ​​hyväntekeväisyysjärjestöjä ja aatteita, kuten sukupuolten tasa-arvoa ja eläinten oikeuksia. Sharma on naimisissa kriketinpelaaja Virat Kohlin kanssa ja heillä on kaksi lasta.
Varhainen elämä

Sharma syntyi Ayodhyassa ja kasvoi Bangaloressa. Hänen isänsä Ajay Kumar Sharma on armeijan upseeri ja äitinsä Ashima Sharma on kotirouva. Hänellä on vanhempi veli Karnesh. Sharma kävi koulunsa Army Schoolissa ja valmistui Mount Carmel Collegesta erikoistuneena taiteisiin. Hän muutti Mumbaihin 18-vuotiaana.
Näyttelijän ura > Elokuvadebyytti ja läpimurto (2008–2010)

Sharma aloitti uransa mallina, eikä hänellä silloin ollut vahvaa pyrkimystä elokuviin. Hänen ensimmäinen elokuvaroolinsa oli Shah Rukh Khanin vastanäyttelijänä Aditya Chopran romanttisessa komediassa Rab Ne Bana Di Jodi, joka sai ensi-iltansa 12. joulukuuta 2008. Elokuva sai positiivisia arvosteluja ja menestyi erittäin hyvin myös kaupallisesti. Sharma sai parhaan naispääosan Filmfare Awards -ehdokkuuden.
Hänen toinen elokuvansa Badmaash Company, joka oli myös Yash Raj Filmsin tuottama, sai ensi-iltansa 7. toukokuuta 2010. Keskinkertaisesti menestynyt elokuva sai sekalaisia arvosteluja.
Sharma saattoi loppuun kolmen elokuvan sopimuksensa Yash Raj Filmsin kanssa Maneesh Sharman ohjaamalla romanttisella komedialla Band Baaja Baaraat, joka ilmestyi 10. joulukuuta 2010. Hänen vastanäyttelijänsä oli uusi tulokas Ranveer Singh. Sharma näytteli Delhissä asuvaa punjabityttöä, joka perustaa hääsuunnitteluyrityksen ja rakastuu liikekumppaniinsa. Hän piti roolinsa vaikeimpana osuutena delhiläisen punjabiaksentin opettelemista. Band Baaja Baaraat oli kohtuullinen menestys, ja monet kriitikot pitivät Sharman suoritusta hänen parhaanaan siihen mennessä. Hän sai toisen parhaan naispääosan Filmfare Awards -ehdokkuutensa.
Näyttelijän ura > Viimeaikaiset työt (2011–)

Sharman ensimmäinen elokuva Yash Raj Films -yhteistyön jälkeen oli Nikhil Advanin ohjaama Patiala House, vastanäyttelijänä Akshay Kumar. Se sai ensi-iltansa 11. helmikuuta 2011. Elokuvan laimeasta menestyksestä huolimatta Sharma sai kehuja.
Hän teki jälleen yhteistyötä Maneesh Sharman ja Ranveer Singhin kanssa Yash Raj Filmsin komediaelokuvassa Ladies vs Ricky Bahl, joka sai ensi-iltansa 9. joulukuuta 2011. Elokuva menestyi keskinkertaisesti. Sekä elokuva että Sharman suoritus saivat sekalaisia arvosteluja.
Sharma näytteli Shah Rukh Khanin ja Katrina Kaifin kanssa Yash Chopran viimeisessä elokuvassa Jab Tak Hai Jaan vuonna 2012. Elokuva oli menestys ja sai enimmäkseen positiivisia arvosteluja. Sharman rooli innokkaana Discovery Channelin toimittajana otettiin hyvin vastaan ja hän voitti parhaan naissivuosan Filmfare Awards -palkinnon.
Poliittinen satiiri Matru Ki Bijlee Ka Mandola oli hänen ainoa elokuvansa vuonna 2013. Sen ohjasi Vishal Bhardwaj ja Sharman kanssa näyttelivät Pankaj Kapur, Imran Khan ja Shabana Azmi. Ennakkoon hehkutuksesta huolimatta elokuva ei lunastanut odotuksia. Sharman rooli sai sekalaisia arvosteluja, kuten elokuvakin.
Sharman ainoa elokuva vuonna 2014 oli Rajkumar Hiranin uskonnollinen satiiri PK. Hän näytteli toimittaja Jagat Janania, joka ystävystyy Aamir Khanin esittämän avaruusolennon kanssa. PK sai hyviä arvosteluja ja kohosi kaikkien aikojen eniten tuottaneeksi hindinkieliseksi elokuvaksi.
Vuonna 2015 Sharma näytteli pääroolia ja toimi tuottajana Navdeep Singhin ohjaamassa jännityselokuvassa NH10. Hänen seuraava elokuvansa oli Anurag Kashyapin draama Bombay Velvet Ranbir Kapoorin kanssa.
Julkisuuskuva ja muut työt

Uransa alkuaikoina Sharmaa sanottiin yhdeksi lupaavimmista näyttelijättäristä hindinkielisessä elokuvateollisuudessa. Hän pääsi Rediff.comin ”Bollywoodin parhaiden naisnäyttelijöiden” listalle elokuvilla Band Baaja Baaraat (2010) ja NH10 (2015).
Sharma on toiminut useiden merkkien ja tuotteiden mainoskasvona, mukaan lukien TVS Scooty, Nivea, Elle 18 -kosmetiikka, Bru-kahvi ja Pantene. Hän julkaisi Nush-nimisen vaatemallistonsa vuonna 2017.
Yksityiselämä

Sharma on uskonnoltaan hindu. Hän meni naimisiin kriketinpelaaja Virat Kohlin kanssa Toscanassa Italiassa 11. joulukuuta 2017. He olivat häämatkalla Suomen Lapissa. Sharma synnytti tyttären tammikuussa 2021 ja pojan helmikuussa 2024.
Filmografia

| Vuosi | Elokuva | Rooli | Muuta |
| --- | --- | --- | --- |
| 2008 | Rab Ne Bana Di Jodi  | Taani Sahni |  |
| 2010 | Badmaash Company | Bulbul Singh |  |
| 2010 | Band Baaja Baaraat | Shruti Kakkar |  |
| 2011 | Patiala House | Simran |  |
| 2011 | Ladies vs Ricky Bahl | Ishika Desai |  |
| 2012 | Jab Tak Hai Jaan | Akira Rai |  |
| 2013 | Matru Ki Bijlee Ka Mandola | Bijlee Mandola |  |
| 2014 | PK | Jagat ”Jaggu” Janani Sahni |  |
| 2015 | NH10 | Meera | Myös tuottaja |
| 2015 | Bombay Velvet | Rosie Noronha |  |
| 2015 | Dil Dhadakne Do | Farah Ali |  |
| 2016 | Sultan | Aarfa Hussain |  |
| 2016 | Ae Dil Hai Mushkil | Alizeh Khan |  |
| 2017 | Phillauri | Shashi Kumari | Myös tuottaja |
| 2017 | Jab Harry Met Sejal | Sejal Zaveri |  |
| 2018 | Pari | Rukhsana | Myös tuottaja |
| 2018 | Sanju | Winnie Diaz |  |
| 2018 | Sui Dhaaga | Mamta Sharma |  |
| 2018 | Zero | Aafia Yusufzai Bhinder |  |
| 2020 | Angrezi Medium | Itsenään | Erikoisesiintyminen laulussa ”Kudi Nu Nachne De” |
| 2020 | Paatal Lok | – | Tuottaja; websarja |
| 2020 | Bulbbul | – | Tuottaja |